62020CO0049_INF
Uznesenie Súdneho dvora (ôsma komora) zo 4. októbra 2022 –Teritorialna direkcija na NAP – Plovdiv
(vec C‑49/20) (
1
)
„Návrh na začatie prejudiciálneho konania – Články 53 a 99 Rokovacieho poriadku Súdneho dvora – Smernica (EÚ) 2015/849 – Pôsobnosť – Vnútroštátna právna úprava, ktorá vyžaduje vykonať platby prevyšujúce určitú sumu výlučne prevodom alebo vkladom na platobný účet“
1.
Prejudiciálne otázky – Odpoveď, ktorú možno jednoznačne vyvodiť z judikatúry – Uplatnenie článku 99 rokovacieho poriadku
(Článok 267 ZFEÚ; Rokovací poriadok Súdneho dvora, článok 99)
(pozri bod 32)
2.
Aproximácia právnych predpisov – Predchádzanie využívania finančného systému na účely prania špinavých peňazí a financovania terorizmu – Smernica 2015/849 – Pôsobnosť – Zákaz platieb prevyšujúcich určitú sumu v hotovosti – Povinnosť vykonať prevod alebo platbu na platobný účet – Vylúčenie
(Smernica Európskeho parlamentu a Rady 2015/849)
(pozri body 37 – 39, 41, 43, 44 a výrok)
Výrok
Právna úprava členského štátu, ktorá stanovuje, že platby na vnútroštátnom území, ktoré dosahujú alebo prevyšujú sumu stanovenej prahovej hodnoty, sa uskutočňujú výlučne prevodom alebo vkladom na platobný účet, pričom sa neprihliada na subjekt alebo dôvod platieb v hotovosti, ale zahŕňajú sa bez rozdielu všetky platby v hotovosti medzi fyzickými a právnickými osobami, nespadá do pôsobnosti smernice Európskeho parlamentu a Rady (EÚ) 2015/849 z 20. mája 2015 o predchádzaní využívaniu finančného systému na účely prania špinavých peňazí alebo financovania terorizmu, ktorou sa mení nariadenie Európskeho parlamentu a Rady (EÚ) č. 648/2012 a zrušuje smernica Európskeho parlamentu a Rady 2005/60/ES a smernica Komisie 2006/70/ES.
(
1
)	Ú. v. EÚ C 137, 27.4.2020.